  Анжелика Тихонова корреспондент Ижкарын Ленин ёросысь Мужвайской урамез тупатъяны сюрес дуре кельтэм машинаос люкето. Со сярысь «Кышкыттэм но ӟечлыко автомобиль сюресъёс» йӧскалык ӵектослэн элькун офисэзлэн пресс-службаез ивортэ. 1-тӥ куарусёнэ анай-атайёс пиналъёссэс выль нылпи садэ умой сюрес вылтӥ келяны мед быгатозы шуыса, сюресчиос объектэз гудырикошкон шорозь вуттыны дырто. Но возьмамтэ шорысь ужасьёслы асьсэос та ёросын улӥсьёс люкето - машинаоссэс тупатъяно сюрес вылэ кельто. Пуктэм машинаос сюрес лэсьтон техникалы ужаны уг сёто «Кышкыттэм но ӟечлыко автомобиль сюресъёс» йӧскалык ӵектослэн элькун офисэзлэн пресс-службаезТа дыре карлэн администрациез сюресэз тупатъяны люкетӥсь машинаосты эвакуаторен нуыны луонлыкез эскере. Ижкарысь котырез умоятонъя но сюрес возёсъя ёзэс тупатъян ужъёсты нуон вакытэ машинаосты пуктыны мукет интыосты бырйыны куре. Мужвайской урамысь сюресэз тупатъян Ижкарын туэ огез тужгес шугез но дуноез луэ. Татын изъянмем сӥзэ куштэм но выльзэ вӧлдэм сяна, куд-ог интыосаз музъем вӧлдыны но мускытэз ӝегатон понна векчи излэсь сӥос лэсьтыны чакламын Тегъёс: Авто Ижкар Удмуртия сюресъёс тупатъянужъёс  